מסלול סילון הוא מסלול מאתגר ומעניין שמציע לימודי הנדסת אווירונאוטיקה וחלל בטכניון. במסגרת תוכנית זו העתודאים לומדים 4.5 שנים לימודי אווירונאוטיקה וחלל, ולאחר מכן עוברים ראיונות ומבדקים על מנת שישבצו אותם בתפקידי מפתח בחיל האוויר ביחידות מיוחדות נוספות. כמו במסלולי העתודה האחרים (פרט לצמרת), לאחר הלימודים משרתים שנתיים ושמונה חודשים שירות חובה בדרגת סגן ולאחר מכן שלוש שנים נוספות בקבע. בוגרי התוכנית עוברים במהלכה טירונות 02 וקורס קצינים.